### Beslutninger

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 27. august 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA M

Baggrund

[adresse] er en by i vækst og tiltrækker hvert år tusindvis af internationale borgere – studerende, medarbejdere og familier. Mange er glade for at bo i [adresse] og ønsker at blive. Men efter 3-4 år oplever flere, at det bliver vanskeligt at navigere i de danske systemer – fra skat og bolig til dagtilbud, sundhedsvæsen og foreningsliv. Den første velkomst fungerer, men herefter er der færre tilbud til at understøtte fastholdelsen.

Samtidig står [adresse] med en stigende mangel på arbejdskraft – særligt inden for sundhedsområdet, ældreplejen, uddannelserne og erhvervslivet. Hvis vi ikke bliver bedre til at fastholde de internationale borgere, der allerede bor her, risikerer vi at miste værdifulde medarbejdere, som vores by og velfærd er afhængige af.

Forslag

Byrådet anmoder Magistraten om at udarbejde en model for ”International Aarhus 2.0”, der skal fokusere på:

- At styrke indsatsen for internationale borgere efter 3-4 år i [adresse], hvor hverdagsudfordringerne bliver tydelige.

- At reducere bureaukrati og skabe lettere adgang til rådgivning om skat, bolig, sundhed og dagtilbud.

- At understøtte fastholdelsen af internationale borgere gennem samarbejde med civilsamfund og erhvervsliv.

- At koble indsatsen tættere til [adresse]’ behov for rekruttering af arbejdskraft på sundheds- og velfærdsområdet.

Forslaget skal resultere i en konkret model, som byrådet kan tage stilling til i forbindelse med de kommende forhandlinger i næste byrådsperiode.

Hvorfor

International Aarhus 2.0 er ikke blot en integrationsindsats – det er en investering i [adresse]’ fremtid. Når internationale borgere vælger at blive, styrker vi vores hospitaler, skoler, plejehjem og virksomheder. Det handler både om menneskelig trivsel og om at sikre de hænder og hoveder, [adresse] har brug for.

Med en målrettet indsats for fastholdelse kan [adresse] gå forrest i [adresse] som den by, der ikke kun byder velkommen – men også giver mennesker lyst til at blive.